Lav et referat af nedenstående tekst:

Tekst:
Billedhuggeren Axel Lochers bronzeskulptur Den lille havfrue kan mange huske fra Skagens Museums Have, men de sidste par år har hun været borte. Hun har været gemt væk i et magasin siden museets ombygning, men en kommende særudstilling om billedhuggeren Axel Locher på Skagens Museum lokker hende nu frem i lyset igen. De fleste værker på udstillingen forestiller skuespillere, operasangere og dansere fra Lochers egen tid. Locher var begejstret for teatret og afbillede tidens store scenekunstnere i deres bedste roller. Hans teaterstatuetter giver os derfor et nært indblik i dansk teater i de første årtier af 1900-tallet. Som efternavnet måske afslører, så var Axel Locher søn af skagensmaleren Carl Locher (1851-1915). Som sin far kom Axel Locher ofte i Skagen og på sine gamle dage bosatte Axel Locher sig permanent i Skagen sammen med sin hustru, Jo Hahn Locher, der også var kunstner. Når særudstillingen slutter flytter Den lille havfrue til en ny plads i Skagens Museums have. Fanget i gips - Axel Lochers teaterstatuetter åbner 16. september 2017 på Skagens Museum.

Referat:
En kommende særudstilling på Skagens Museum lokker skulpturen Den lille havfrue frem i lyset igen.